
**Raspored svetih misa:**

|  |  |  |  |
| --- | --- | --- | --- |
| **ŠESTA VAZMENA NEDJELJA** | **17.05.** | **8, 00 sati**  **11, 00 sati** | **† Luka i Antun Svitlanović**  **PRO POPULO** |
| PONEDJELJAK | 18.05. | - | Nema sv. mise |
| UTORAK | 19.05. | 19, 00 sati | Za zdravlje |
| SRIJEDA | 20.05. | 19, 00 sati | † iz ob. Bertić i Popović |
| ČETVRTAK  **Uzašašće** | 21.05. | 19, 00 sati | † Sofija, Nikola i Ljubica Benić |
| PETAK | 22.05. | 19, 00 sati | † Vjekoslav, Zoran, Đuro Svitlanović |
| SUBOTA | 23.05. | 8, 00 sati | † Matej Baličević i pokojni iz obitelji Baličević |
| **John 14:15-21 | St. Mark's LutheranSEDMA VAZMENA NEDJELJA** | **24.05.** | **8, 00 sati**  **11, 00 sati** | **† Mato Kolarević**  **PRO POPULO** |

**IZDAJE: RIMOKATOLIČKI ŽUPNI URED sv. JAKOVA, APOSTOLA, ILAČA**

Odgovara i uređuje: vlč. Ivan Đakovac, župnik

**4**

ŽUPNI LISTIĆ

19/2020.

ĐAKOVAČKO-OSJEČKA NADBISKUPIJA

ŽUPA SV. JAKOVA, APOSTOLA

S. RADIĆA 7, 32 248 I L A Č A; 032/521-056

[**www.zupailaca.com**](http://www.zupailaca.com) **mail: zupailaca@gmail.com**

**ŠESTA VAZMENA NEDJELJA**

**17. 05. 2020. godine**

**Evanđelje: Iv 14, 15-21**

»Ako me ljubite, zapovijedi ćete moje čuvati. I ja ću moliti Oca i on će vam dati drugoga Branitelja da bude s vama zauvijek: Duha Istine, kojega svijet ne može primiti jer ga ne vidi i ne poznaje. Vi ga poznajete jer kod vas ostaje i u vama je. Neću vas ostaviti kao siročad; doći ću k vama. Još malo i svijet me više neće vidjeti, no vi ćete me vidjeti jer ja živim i vi ćete živjeti. U onaj ćete dan spoznati da sam ja u Ocu svom i vi u meni i ja u vama. Tko ima moje zapovijedi i čuva ih, taj me ljubi; a tko mene ljubi, njega će ljubiti Otac moj, i ja ću ljubiti njega i njemu se očitovati.«

**1**

**Promišljanje uz svetkovinu Uzašašća Gospodinova**

 Svaka kršćanska svetkovina i svaki blagdan imaju svoje značenje, svoju poruku i svoju zadaću za vjernike. Svetkovina Uzašašća Gospodinova nosi poruku svjedočanstva prve kršćanske zajednice i Isusovih riječi svima koji su bili svjedoci toga događaja. Svatko od nas mora biti vjerodostojan svjedok u svojoj životnoj situaciji. Traže se osobna svjedočanstva, a ne neki opći recepti.

Mi obično u misnim čitanjima ne tražimo savjet - kako i na koji način danas biti Kristov svjedok? Radije gledamo u nebo negoli da zbog onoga koji je uzašao u nebo i pogledamo oko sebe na zemlji. Tako su zbog onoga koji je uzašao u nebo i apostoli gledali u nebo, pa ih je anđeo upozorio: *Galilejci, što stojite i gledate u nebo? Ovaj Isus koji je od vas uznesen na nebo isto će tako doći kao što ste vidjeli da odlazi na nebo* (Dj 1,11). Htio im je reći: *Pogledajte život ovdje na zemlji, ali pogledajte ga u Duhu Kristovu.* Kršćani su dužni nastojati oko zajedništva u ljubavi. Pogani su govorili za prve kršćane: *Gledaj kako se ljube!* To je bilo veliko i uvjerljivo svjedočanstvo koje je osvajalo tadašnji poganski svijet. To je ostavljalo veći dojam negoli ne znam kakvi čudesni događaji.

**2**

**ŽUPNE OBAVIJESTI:**

1. **DIREKTAN PRIJENOS EUHARISTIJSKOG SLAVLJA NA VI. VAZMENU NEDJELJU -** 17.05.2020. u 11,00 sati prenosi Slavonska televizija iz župe sv. Ćirila i Metoda - Osijek, misno slavlje predvodi vlč. Alojz Kovaček, župnik.
2. **SVIBANJSKE POBOŽNOSTI - pobožnosti su u 18, 30 sati** (prije mise), a sveta misa u 19, 00 sati na svetištu od utorka do petka. **Svibanjske pobožnosti danima kad nema mise neka budu u 19, 00 sati na svetištu. Dođimo i molimo zagovor naše nebeske Majke!**
3. **SAKRAMENTI (krštenja, vjenčanja)** - svi sakramenti mogu se slavit u okvirima propisanim od HZJZ i epidemiološke službe. Svi koji žele i planiraju slavlje sakramenata neka se jave župniku kako bi dogovorili termin i način slavlja.

Narodi svi, plješćite rukama,  
kličite Bogu glasom radosnim.  
Jer Gospodin je to – svevišnji, strašan,  
kralj velik nad zemljom svom.  
**Uzlazi Bog uz klicanje,  
Gospodin uza zvuke trublje.**Pjevajte Bogu, pjevajte,  
pjevajte kralju našemu, pjevajte!  
Jer on je kralj nad zemljom svom,  
pjevajte Bogu, pjevači vrsni!  
Bog kraljuje nad narodima,  
 stoluje Bog na svetom prijestolju. **Ps 47, 2-3.6-9**

**Sve nove obavijesti pratite na župnoj ili nadbiskupijskoj stranici:** [**www.zupailaca.com**](http://www.zupailaca.com) **ili** [**www.djos.hr**](http://www.djos.hr)

**3**